ธอส.ปรับลดอัตราดอกเบี้ยเงินกู้ร้อยละ 0.125 ต่อปี ต่ำที่สุดในตลาด ส่วนมาตการสินเชื่อบ้านไม่เกิน 3 ล้านบาท ดอกเบี้ยร้อยละ 2.5
ธอส.ปรับลดอัตราดอกเบี้ยเงินกู้ร้อยละ 0.125 ต่อปี ต่ำที่สุดในตลาด ส่วนมาตการสินเชื่อบ้านไม่เกิน 3 ล้านบาท ดอกเบี้ยร้อยละ 2.5 นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการดำเนินงานตามนโยบายของนายอุตตม สาวนายน รัฐมนตรีว่าการกระทรวงการคลัง ที่ต้องการให้ ธอส. มุ่งสร้างโอกาสให้ประชาชนมีบ้านเป็นของตนเองได้ง่ายขึ้น พร้อมลดภาระดอกเบี้ยและสนับสนุนการขยายตัวทางเศรษฐกิจ ธอส. จึงประกาศปรับลดอัตราดอกเบี้ยเงินกู้ลงร้อยละ 0.125 ต่อปี ทำให้อัตราดอกเบี้ยเงินกู้ลูกค้ารายใหญ่ชั้นดีประเภทเงินกู้แบบมีระยะเวลา (MLR) ลดลงเหลือร้อยละ 6.000 ต่อปี อัตราดอกเบี้ยเงินกู้ลูกค้ารายย่อยชั้นดี (MRR) ลดลงเหลือร้อยละ 6.500 ต่อปี โดยกำหนดให้มีผลบังคับใช้ตั้งแต่วันที่ 13 พฤศจิกายน 2562 เป็นต้นไป ถือเป็นอัตราดอกเบี้ยเงินกู้เพื่อที่อยู่อาศัยที่ต่ำที่สุดในระบบสถาบันการเงินในปัจจุบันขณะที่มาตรการสินเชื่อเพื่อที่อยู่อาศัยของธนาคารอาคารสงเคราะห์ ให้กู้เพื่อซื้อที่ดินพร้อมอาคาร หรือห้องชุดจากผู้ประกอบการอสังหาริมทรัพย์ทั่วประเทศที่มีราคาซื้อขาย ไม่เกิน 3 ล้านบาท หลังเปิดรับยื่นคำขอกู้ตั้งแต่วันที่ 24 ตุลาคม 2562 เป็นต้นมา ล่าสุด ณ วันที่ 10 พฤศจิกายน 2562 มีการยื่นคำขอกู้แล้วจำนวน 4,980 ราย วงเงิน 10,370 ล้านบาท